এক বস্তা প্লাস্টিক দিলেই মিলবে ভরপেট খাবার!

কলকাতা: ভদ্রেশ্বর পুরসভার এক অভিনব উদ্যোগে চাঞ্চল্য ছড়িয়েছে শহরজুড়ে। দূষণমুক্ত শহর গড়তে এবার এক ব্যাগ প্লাস্টিক দিলে মিলবে ডিম, ভাত এবং সোয়াবিনের তরকারি। এমন প্রস্তাব সম্ভবত আগে কখনও শোনা যায়নি। পুরসভার এই নতুন উদ্যোগে খুশির হাওয়া বইছে এলাকায়। সূত্রের খবর, শহরের পরিবেশকে পরিচ্ছন্ন রাখতে এবং প্লাস্টিক দূষণ রুখতে এমন পদক্ষেপ করেছে পুরসভা।

আরও পড়ুন: মানুষের মতোই সারমেয়রাও সারারাত জেগে চিন্তায় মগ্ন!

এই উদ্যোগের মূল লক্ষ্য হল, শহরবাসীকে প্লাস্টিক ব্যবহার কমাতে উৎসাহিত করা এবং তাদের পরিবেশ সচেতন করে তোলা। পুরসভার কর্মকর্তারা জানিয়েছেন, প্রতিদিন প্রচুর পরিমাণ প্লাস্টিক বর্জ্য জমা হয় যা পরিবেশের জন্য মারাত্মক ক্ষতিকর। তাই এই উদ্যোগের মাধ্যমে প্লাস্টিক সংগ্রহ করে তা পুনঃব্যবহারযোগ্য বানানো হবে। পাশাপাশি, যারা প্লাস্টিক জমা দেবেন, তাদেরকে পুষ্টিকর খাবার দিয়ে উৎসাহিত করা হবে। ভদ্রেশ্বরের এই উদ্যোগ ইতিমধ্যেই সাড়া ফেলেছে এবং অন্যান্য পুরসভাগুলিও এই মডেল অনুসরণ করতে পারে বলে আশা করা হচ্ছে।

দেখুন আরও খবর: